|  |
| --- |
| 24. SJEDNICA GRADSKOG VIJEĆA GRADA POŽEGEIZVOD IZ ZAPISNIKAIzvod iz zapisnika sa 23. sjednice Gradskog vijeća Grada Požegeodržane 31. listopada 2023. godineprosinac 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/23-01/6

URBROJ: 2177-1-02/01-23-3

Požega, 31. listopada 2023.

IZVOD IZ ZAPISNIKA

sa 23. izvanredne sjednice Gradskog vijeća Grada Požege, održane dana, 31. listopada 2023. godine (utorak), s početkom u 15,30 sati, u Gradskoj vijećnici, Trg Sv. Trojstva 1, Požega.

SJEDNICI SU NAZOČNI: Matej Begić, Ivana Bouček, Hrvoje Ceranić, Miroslav Crnjac, Stjepan Golić, Tomislav Hajpek, Martina Vlašić Iljkić, Ante Kolić, Dijana Krpan, Valentina Matijašević, Mitar Obradović, Ivan Peharda, Luka Samardžija, Silvija Sertić, Antonio Šarić i Ivana Šimleša.

SJEDNICI NISU NAZOČNI: Josip Matković, Miroslav Penava i dr.sc. Dinko Zima.

OSTALI NAZOČNI: dr.sc. Željko Glavić, gradonačelnik, Ljiljana Bilen, pročelnica Upravnog odjela za samoupravu, Slavica Kruljac, pročelnica Upravnog odjela za financije i proračun, Jelena Vidović, službenica ovlaštena za privremeno obavljanje poslova pročelnika Upravnog odjela za komunalne djelatnosti i gospodarenje te predstavnici sredstava za informiranje.

LJILJANA BILEN - pročelnica Upravnog odjela za samoupravu Grada Požege proziva po abecednom redu izabrane vijećnike i konstatira da je na sjednici nazočno 16 vijećnika od ukupno 19 vijećnika Gradskog vijeća Grada Požege.

PREDSJEDNIK - konstatira da je na sjednici Gradskog vijeća Grada Požege postignut kvorum i da se može nastaviti s radom sjednice.

DNEVNI RED

PREDSJEDNIK - napominje da je sjednica sazvana sukladno članku 78. stavku 1. i 4., a u svezi s člankom 72. i 73. Poslovnika o radu Gradskog vijeća Grada Požege.

PREDSJEDNIK - stavlja na glasovanje predloženi dnevni red i konstatira da je jednoglasno (sa 16 glasova „za“) usvojen sljedeći

D N E V N I R E D:

1. Prijedlog Odluke o raspodjeli sredstva pomoći za ublažavanje i uklanjanje i posljedica prirodnih nepogoda nastalih u srpnju 2023. godine.

UTVRĐIVANJE KVORUMA

PREDSJEDNIK - utvrđuje da je sjednici i nadalje nazočno 16 od ukupno 19 vijećnika.

Nakon utvrđenog kvoruma i usvojenog Dnevnog reda prelazi se na rad sukladno usvojenom dnevnom redu.

Ad. 1.

Prijedlog Odluke o raspodjeli sredstva pomoći za ublažavanje i uklanjanje i posljedica prirodnih nepogoda nastalih u srpnju 2023. godine

PREDSJEDNIK - poziva gradonačelnika kao ovlaštenog predlagatelja da obrazloži ovu točku dnevnog reda.

GRADONAČELNIK - daje riječ Slavici Kruljac, pročelnici Upravnog odjela za financije i proračun da obrazloži ovu točku dnevnog reda.

SLAVICA KRULJAC - daje kratko obrazloženje ove točke dnevnog reda sukladno pisanom obrazloženju dostavljenom u materijalima za ovu sjednicu.

PREDSJEDNIK - otvara raspravu te poziva predsjednike Klubova vijećnika da se izjasne o ovoj točki dnevnog reda, a potom poziva vijećnike za pojedinačnu raspravu.

U raspravi su sudjelovali:

* Vijećnici: Martina Vlašić Iljkić i Mitar Obradović
* gradonačelnik dr.sc. Željko Glavić
* pročelnica Slavica Kruljac.

PREDSJEDNIK - zaključuje raspravu, daje na glasovanje Odluku o raspodjeli sredstva pomoći za ublažavanje i uklanjanje i posljedica prirodnih nepogoda nastalih u srpnju 2023. i konstatira da je Gradsko vijeće Grada Požege, jednoglasno (sa 16 glasova „za“), usvojilo

O D L U K U

o raspodjeli sredstava pomoći za ublažavanje i uklanjanje posljedica prirodnih nepogoda

nastalih u srpnju 2023. godine

Članak 1.

Ovom Odlukom uređuje se raspodjela sredstava pomoći za ublažavanje i uklanjanje posljedica prirodnih nepogoda (uslijed jakog olujnog i orkanskog nevremena) nastalih na području Grada Požege u srpnju 2023. godine.

Članak 2.

Financijska sredstva potrebna za provedbu ove Odluke osigurana su u Državnom proračunu i doznačena su na žiro-račun Požeško-slavonske županije, sukladno Odluci o proglašenju prirodne nepogode zbog olujnog i orkanskog nevremena za područje grada Požega, Lipika, Pakrac i Pleternica i općine Brestovac (Požeško-slavonski službeni glasnik, broj:10/23.).

Članak 3.

Novčana pomoć sukladno Odluci Skupštine Požeško-slavonske županije o kriterijima za ublažavanje i uklanjanje posljedica prirodnih nepogoda u srpnju 2023. godine, županije (Požeško slavonski službeni glasnik, 14/23.) i ovoj Odluci raspodijelit će se:

- do 60% vrijednosti prijavljenih šteta na svom području na obiteljskim i višestambenim neosiguranim objektima u vlasništvu fizičkih osoba

- do 100% vrijednosti troškova koje su imale jedinice lokalne samouprave i službe civilne zaštite za nužnu sanaciju stambenih objekata u vlasništvu fizičkih osoba i troškove sakupljanja i zbrinjavanja otpada od sanacije šteta uzrokovanih prirodnom nepogodom.

Članak 4.

Gradonačelnik Grada Požege ovlašćuje se za donošenje Odluke o dodjeli novčanih sredstava, uz primjenu kriterija iz članka 3. ove Odluke, a na osnovi procjene izrađene od strane članova Povjerenstva za procjenu šteta od prirodnih nepogoda, imenovanih Rješenjem Gradskog vijeća Grada Požege, (Službene novine Grada Požege, broj: 19/22.) od 15. rujna 2022. godine.

Članak 5.

Ova Odluka stupa na snagu prvog dana od dana objave u Službenim novinama Grada Požege.

PREDSJEDNIK - zaključuje 23. izvanrednu sjednicu Gradskog vijeća Grada Požege, u 15,43 sati.

PREDSJEDNIK

Matej Begić, dipl.ing.šum.

ZAPISNIK SASTAVILA:

Ljiljana Bilen, dipl.iur., pročelnica

Upravnog odjela za samoupravu